पाएं अपने शहर की ताज़ा ख़बरें और फ्री ई-पेपरडाउनलोड करें
नुआंव में एक पलदार की जान अचानक आक्सीजन लेवल कम होने से चली गई।जबकि एक को रेफर कर दिया गया है।नुआंव गांव निवासी 52 वर्षीय एक व्यक्ति को कुछ दिनों से फीवर था।जिसका इलाज स्थानीय चिकित्सकों की देख रेख में चल रहा था।सोमवार को अचानक उनका आक्सीजन लेवल बहुत कम हो गया।राजद नेता हारून अंसारी के सहयोग से पीएचसी के माध्यम से उन्हें सदर अस्पताल भभुआ ले जाया गया।जहां एडमिट नही होने पर पुनः रामगढ़ विधायक सुधाकर सिंह के प्रयास से अनुमंडलीय अस्पताल में भर्ती कराया गया।जहां पर आक्सीजन लगाकर चिकित्सकों ने उपचार शुरू किया।लेकिन उनकी मौत लगभग 10 बजे रात्रि में हो गई।जिन्हें मंगलवार को गांव के ही कब्रिस्तान में जमी- दोज कर दिया गया। बता दें कि वह पिछले 20 वर्षों से बाजार में पलदारी का काम करते थे।उधर, महादलित बस्ती से भी एक अधेड़ को सांस लेने में तकलीफ महसूस होने के बाद सोमवार को पीएचसी से रेफर कर दिया गया।जानकारी के मुताबिक इससे पहले भी किराना ब्यवसाई समेत दो की मौत सांस लेने में तकलीफ की वजह से हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn